CELEX: 52015JC0027
Language: lt
Date: 2015-07-01
Title: Bendras pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje

EUROPOS KOMISIJA
            Briuselis, 2015 07 01
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Bendras pasiūlymas
            TARYBOS REGLAMENTAS
            kuriuo iš dalies keičiamas Reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje
            
               
         
         
            
               AIŠKINAMASIS MEMORANDUMAS
            
            
               (1)2011 m. kovo 2 d. Taryba priėmė Reglamentą (ES) Nr. 204/2011 dėl ribojamųjų priemonių atsižvelgiant į padėtį Libijoje, kad būtų įgyvendintos 2011 m. vasario 28 d. Sprendime 2011/137/BUSP numatytos priemonės. 
            
            
               (2)Tarybos sprendimu (BUSP) XXX/2015 baigta asmenų ir subjektų sąrašo, pateikto Sprendimo 2011/137/BUSP II ir IV prieduose, peržiūra. Tuo sprendimu ribojamosios priemonės, nustatytos Sprendimu 2011/137/BUSP su pakeitimais, taip pat įtrauktos į naują teisinę priemonę. Reglamentas (ES) Nr. 204/2011 iš dalies keičiamas, atsižvelgiant į atitinkamus Sprendimo (BUSP) XXX/2015 aspektus.
            
            
               (3)Kad šis pakeitimas būtų atliktas, reikia tolesnių Sąjungos veiksmų.
            
            
               (4)Todėl Sąjungos vyriausiasis įgaliotinis užsienio reikalams ir saugumo politikai ir Europos Komisija turėtų pasiūlyti atitinkamai iš dalies pakeisti Reglamentą (ES) Nr. 204/2011.
            
            
               2015/0143 (NLE)
            
            
               Bendras pasiūlymas
            
            
               TARYBOS REGLAMENTAS
            
            
               kuriuo iš dalies keičiamas Reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 215 straipsnį,
            
            
               atsižvelgdama į 2011 m. vasario 28 d. Tarybos sprendimą 2011/137/BUSP dėl ribojamųjų priemonių atsižvelgiant į padėtį Libijoje
                  1
               ,
            
            
               atsižvelgdama į Sąjungos vyriausiojo įgaliotinio užsienio reikalams ir saugumo politikai ir Europos Komisijos bendrą pasiūlymą,
            
            
               kadangi:
            
            
               (1)Tarybos reglamentu (ES) Nr. 204/2011
                  2
                įgyvendinamos tam tikros Sprendime 2011/137/BUSP numatytos priemonės;
            
            
               (2)Tarybos sprendimu (BUSP) XXX/2015 baigta asmenų ir subjektų sąrašo, pateikto Sprendimo 2011/137/BUSP II ir IV prieduose, peržiūra. Tuo sprendimu ribojamosios priemonės, nustatytos Sprendimu 2011/137/BUSP su pakeitimais, taip pat įtrauktos į naują teisinę priemonę. Siekiant suderinti Reglamentą 204/2011 su Sprendimu (BUSP) XXX/2015, reikia atlikti to reglamento techninį pakeitimą; 
            
            
               (3)šis pakeitimas patenka į Sutarties dėl Europos Sąjungos veikimo taikymo sritį, todėl jam įgyvendinti – visų pirma siekiant užtikrinti, kad ekonominės veiklos vykdytojai visose valstybėse narėse jį taikytų vienodai – būtina imtis reguliavimo veiksmų Sąjungos lygmeniu;
            
            
               (4)todėl Reglamentas (ES) Nr. 204/2011 turėtų būti atitinkamai iš dalies pakeistas, 
            
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamentas (ES) Nr. 204/2011 iš dalies keičiamas taip:
            
            
            
               1)3 straipsnio 2 dalies c punktas pakeičiamas taip:
            
            
            
            
               „c) teikiant techninę pagalbą, finansavimą arba finansinę pagalbą, susijusią su 
            
            
               i) 
                     karine įranga, įskaitant ginklus ir su jais susijusius reikmenis, kurie nepatenka į b punkto taikymo sritį ir kurie skirti tik Libijos Vyriausybei remti saugumo arba nusiginklavimo srityje, kai tam iš anksto pritaria Sankcijų komitetas;  
            
            
               ii) 
                     žudyti nepritaikyta karine įranga, kuri skirta tik Libijos Vyriausybei remti saugumo arba nusiginklavimo srityje;“
            
            
               2 straipsnis
            
            
               2)
                     8 straipsnio 1 dalies įvadinis sakinys pakeičiamas taip:
            
            
               „Nukrypstant nuo 5 straipsnio, IV priede išvardytos valstybių narių kompetentingos institucijos gali leisti nutraukti tam tikrų lėšų ar ekonominių išteklių įšaldymą II ir VI prieduose išvardytų asmenų, subjektų arba organizacijų atžvilgiu, jei laikomasi šių sąlygų:“
            
            
               3)
                     8 straipsnio 1 dalies c punktas pakeičiamas taip:
            
            
               „c) 
                     suvaržymas ar sprendimas nėra II ar III priede nurodyto asmens, subjekto ar organizacijos naudai;“
            
            
               4)
                     8 straipsnio 2 dalies c punktas pakeičiamas taip:
            
            
               „c)
                     sprendimas nėra II ar III priede nurodyto fizinio ar juridinio asmens, subjekto ar organizacijos naudai;“
            
            
               5)
                     8b straipsnio 2 dalies a punktas pakeičiamas taip:
            
            
               „a)
                     atitinkama kompetentinga institucija nustatė, kad mokėjimu nepažeidžiama 5 straipsnio 2 dalis;“
            
            
         
         
            
               3 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        OL L 58, 2011 3 3, p. 53.
               
               
                  
                     (2)
                  
                        2011 m. kovo 2 d. Tarybos reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje (OL L 58, 2011 3 3, p. 1).